Audun Iversen

Audun Iversen (født 30. april 1962) er en norsk politiker som representerer partiet Høyre. Han var Oslos finansbyråd fra 1999 til 2002.

Iversen er utdannet siviløkonom fra Norges Handelshøyskole, og har også mellomfag i sammenlignende politikk ved Universitetet i Bergen, kommunaløkonomisk analyse fra Norges Kommunal- og sosialhøyskole og Master of Management fra Handelshøyskolen BI.

Iversen har vært finanskonsulent i KLP forsikring, har jobbet i økonomiavdelingen i Akershus fylkeskommune og i regionalpolitisk avdeling i Kommunaldepartementet. Han var assisterende banksjef i DnBs konsernkundedivisjon før han ble byråd.

Iversen var relativt ukjent i politikken da han overtok som finansbyråd i 1999 etter Heidi Larssen.Grete Horntvedt skiftes ut med Bård Folke Fredriksen: Oslo får ny skolebyråd. Aftenposten Aften (27. oktober 1999) I oktober 2000 ble ansvarsområdet til Iversen utvidet, da han overtok porteføljen til Robert Wright; service og organisasjonsutvikling.Oslos superbyråder: «Byregjeringen» slankes fra åtte til seks. Dagsavisen (12. oktober 2002) Høsten 2002 ble Iversen etterfulgt av André Støylen.

 Referanser 

Kategori:Byråder i Oslo
Kategori:Høyre-politikere i Oslo
Kategori:Fødsler i 1962